text: যুদ্ধাপরাধের দায়ে বড়লেখার ৩ রাজাকারের ফাঁসি | Purbakash
  ১৯ মে ২০২২, ১২:১৭:৫০
  ১৯৭১ সালে মুক্তিযুদ্ধের সময় মানবতাবিরোধী অপরাধ মামলায় মৌলভীবাজারের বড়লেখার আব্দুল আজিজ ওরফে হাবুল, আব্দুল মান্নান মনাই ও পলাতক আব্দুল মতিনের ফাঁসির রায় দিয়েছেন আন্তর্জাতিক অপরাধ ট্রাইব্যুনাল।আজ বৃহস্পতিবার এ রায় ঘোষণা করা হয়।
  রায় ঘোষণার পর আসামি পক্ষের আইনজীবী এম সরোয়ার বলেন, আমরা আপিল করব।এর আগে গত ১২ এপ্রিল উভয়পক্ষের যুক্তিতর্ক উপস্থাপন শেষ হয়।
  এই তিন আসামির বিরুদ্ধে ১৯৭১ সালে মুক্তিযুদ্ধের সময় মৌলভীবাজারের বড়লেখা এলাকায় হত্যা, গণহত্যা, ধর্ষণ, নির্যাতনের মতো পাঁচটি মানবতাবিরোধী অপরাধের অভিযোগ আনা হয়।মামলার পর ২০১৪ সালের ১৬ অক্টোবর তাদের বিরুদ্ধে তদন্ত শুরু করে ২০১৬ সালের ১৪ নভেম্বর শেষ হয়।
  গ্রেপ্তারের পর থেকে আব্দুল আজিজ ও আব্দুল মান্নানকে কারাগারে রয়েছেন। অপর আসামি আব্দুল মতিন পলাতক। মামলায় ১৭ জনের সাক্ষ্যগ্রহণ করেন ট্রাইব্যুনাল।